Akasha evolúció ∞ Harmóniában
Mindannyian emberek vagytok – mindannyiótok tisztelve és megbecsülve van. Létezik egy olyan kíséret, ami nem csupán engem követ. Ez inkább olyan, ami a teremben jelenlévő különféle lelki energiákból fejlődött ki. Ez olyan kíséret, ami azért jött, hogy figyeljen, megbecsüljön, és mintegy „láthatatlan családtagként” az öletekbe üljön és hogy játékosan az orrotokra koppintván azt mondja: „Itt vagyunk. Itt vagyunk. Itt vagyunk.”
Évekkel ezelőtt azt mondtam, hogy sohasem vagytok egyedül – és ezt komolyan is gondoljuk. Lehetetlen egyedül lennetek egy olyan rendszernek köszönhetően, ami szeretetteljes és spirituális. Közületek olyan sokan értitek meg és ismeritek fel, hogy elsősorban egy isteni rendszer részei vagytok, másodsorban pedig, hogy ideiglenesen vagytok itt. Az a „lélekutazás”, amit végeztek, mindig ideiglenes a következő útig, a következő életig. A lélek minden alkalommal ugyanaz. Tehát kedveseim, rátok tekintve az ősökre tekintünk, és pedig nagy megbecsüléssel amiatt, hogy ilyen régóta a Föld részét képezitek.
Szeretnénk kibővíteni az elmúlt heti tanítást! Ha fogalmatok sincs arról, hogy mi is volt az, akkor sincs semmi baj. Mindig úgy kezdjük, mintha nem tudnátok, így teljesek lehetünk. Múlt héten azon elképzelést mutattuk be a számotokra, amit az „Akashátok tisztításának” hívunk. Most hadd határozzam meg újra az „Akashát”! Nagy megbecsüléssel és tisztelettel helyezzük el ezt a beszélgetést a folyamatban – amiatt, amit az jelent a számotokra. Jelen pillanatban bennetek, emberi lények, ott van belül az aktív feljegyzése minden dolognak, amit valaha csak tettetek ezen a bolygón. Valóban mindennek. Ez a feljegyzés végezetül a DNS-etekbe kerül bele. Ahogy újraszülettek, az utolsó életöltő is belekerül, majd azzal az energiával jöttök újra, frissen. Azonban minden, amit valaha is csak megtapasztaltatok a bolygón, az ott van.
Az Akasha nem a dolgok „feljegyzése”
Ez fontos, és tanítottuk is korábban. Az Akashátok nem a múltatok lineáris ábrázolása, ahogyan azt egy könyvből kapnátok meg. Az Akasha feljegyzés nem igazán az emberi „tevékenységekről” szól. Az energiákról, emberi érzelmekről szól, és nem lineáris módon emlékszik, mint ahogyan a lapok egy könyvben. Helyette ez mind össze van csoportosítva.
Mennyire tetszett, milyen volt az a számotokra? Rövid vagy hosszú életetek volt? Hol voltatok a bolygón? Milyenek voltak a különböző kultúrák, arcok, nyelvek, vagy ételek? Milyen volt a háborúban harcosnak lenni, vagy megölni másokat? Milyen volt a csatamezőn meghalni? Mindegyikőtök volt így – mindannyian. Ezek mind energiák – nem pusztán csak tapasztalatok vagy tevékenységek.
Milyen érzés megfulladni? Közületek olyan sokan átélték. Milyen elveszteni a gyermeketeket újra és újra a születéskor? „Az rettenetes lehet!” – mondhatnák páran. Csakugyan az! Azonban, amikor egy olyan időszak alatt jöttök a bolygóra, amikor minden második gyermek éli csak meg az 1 éves kort, akkor még csak el sem nevezitek őket addig, amíg 90 naposak nem lesznek! Ezek voltatok ti. Milyennek tűnik ez? Milyen felébredni és felismerni azt, hogy öreg lélekként olyan információval rendelkeztek, ami szembe megy mindazzal, amit Istenről tanítottak nektek? Hallgattok és semmit sem szóltok, avagy mégsem? Milyen kiközösítettnek lenni a faluban, egyedül élni, akit csak azért hagynak életben, mert olyan varázslatos gyógyító képességgel rendelkezik, amire a törzsnek alkalmanként szüksége van? Talán van némi Gaiától származó gyógyító információtok, hogy segítsen fontos embereknek meggyógyulni körülöttetek? Ez mind a ti életetek. Ez az, akihez ma szólok, öreg lélek. Milyen, amikor azt mondom el nektek, hogy vannak olyan civilizációk – amikben éltetek – melyekről még csak nem is szólnak feljegyzések az írott történelemben?
Az Akashátok hordozza mindennek az összes feljegyzését – mindenét. A minden egyes emberben lévő többdimenziós tárolóhelyen létező információ, ami most figyel rátok, a múltból származó energiát hordozza mélységes mélységeiben. A legmélyenszántóbb dolog ma az – hogy ez az energia változóban van. Beszéltünk erről korábban, és jeleztük is a különbséget, hogy az Akasha feljegyzések energiájának hozzátok való kézbesítése mérhetetlenül más, mint 10 évvel ezelőtt. Ez hát az, ami megváltozik. Egy régebbi energiában az Akasha feljegyzés gyakran súlyos emlékek információját adta át nektek. Ez néha problémás. Miért van ez így? „Kryon, miért olyan nyugtalanító az Akasha néhányunk számára, hogy előző életek látóinak kell segítenie nekünk, hogy elhagyjunk bizonyos dolgokat az emlékeink közül? Ezek az emlékek gyakran tartanak ébren minket éjszaka, és olyan nehéz együtt dolgozni velük. Miért van ez? Miféle kiegyensúlyozott rendszer tesz ilyet?”
A válasz az – hogy ez a szabad választás rendszere. Amilyen az emberi lény tudatossága, olyan az Akasha tudatossága vagy emlékezete is. Amilyen az emberi tudat volt évszázadokon keresztül, ugyanúgy ti is a drámai dolgokra emlékeztek vissza. Olyan dolgokra, amik éjszaka felriasztanak, és olyanokra, amikre nem akartok emlékezni. Ez olyan érzéseket okoz bennetek, amiket nem tudtok megmagyarázni. Ennek ez volt a módja mostanáig.
Múlt héten olyan információval és gyakorlatokkal láttunk el benneteket, amik a saját testetek feletti hatáskörre emlékeztettek benneteket. Beszéltünk az Akasha újraformálásának helyénvalóságáról. Elértük, hogy felszólítsátok – saját szavaitokkal –, hogy többé ne a negativitást, a drámát idézze fel, hanem helyette kezdjen el az elmúlt szép és jó időszakokra emlékezni, illetve a megoldásokra, amiket kaptatok. Néhányak számára ez az életet adásra való visszaemlékezés lenne – a büszkeség, öröm, és a túláradó szépség, a sok jószándékú dolog. Ez mind ott van, hiszen mindannyian rendelkeztek ezekkel a dolgokkal! Mind ott van. Azt mondtuk, hogy utasítsátok az Akashátokat arra, hogy állítsa le a régi energiájú programokat – azokat a „szalagokat”, amiket folyamatosan játszik – és helyette adjon számotokra valami olyasmit, amire nem számítotok – szép emlékeket. Ez megváltoztatja a fennmaradó „negatív zümmögést” a háttérben. Mondtuk már ezt.
Tehát, hová is tart innen mindez? Úgy tűnhet, hogy ugrálunk. De elmondom én nektek, hogy mi történt az Akashával, és hogy mivé válik. Az Akasha sohasem változott meg, hanem az emberi lények látták azt meg jobban azt, és átírták a szabályokat. Beszélni fogok nektek erről, így egy kicsit meg fogjátok érteni azt a bizonyos „zümmögést”, amivel néhányak közületek rendelkeznek. De előtte jöjjön még egy kis frissítés!
Vannak olyanok a hallgatók között, akik itt voltak a múlt héten is. Néhányan nem csak a gyakorlatokban vettek részt, hanem meg fogják hallgatni a közvetítést, és újra csak részt fognak venni bennük. Azok, akik sohasem hallották ezt, első alkalommal fogják hallani, és részt fognak venni benne – majd további ezrek is. Lesznek olyanok, akik éreznek majd valamit. Ahogy mondtam azt már, olyanok is lesznek, akik pedig nem – mert számotokra minden az időzítésről szól. Egyediek vagytok ezen a bolygón, így soha sincs olyan időszak, amikor egyetlen olyan „ezoterikus piruláról” adunk át nektek információt, ami egyetlen fajta dolgot tesz mindenki számára. Közületek néhányaknak ezzel kell dolgoznia, megismételve az információt, így a test továbbra is ugyanazon dolgot hallja. Habár, hadd mondjam el, hogy a test már első alkalomkor is tisztán meghallja. Óh, meghallja bizony – meghallja, és elkezd dolgozni rajta, még ha nem is gondolnátok, hogy ezt teszi. Tehát a titok a hitben rejlik!
Itt egy frissítés: vannak olyanok közöttetek, akik egyszer csak hirtelen felettébb érdekeseket álmodnak. Ez lehet, hogy egy olyan álom volt, ami visszahelyez benneteket azon körülményekbe, amelyek kényelmetlenek voltak. Ezek olyan körülmények lehetnek, amik „kevesebbé” tesznek benneteket, visszahelyezve titeket egy olyan időbe, ami az árulásról szólt. Talán olyan kényelmetlen munkahelyi helyzetekbe vagy dolgok közé rak vissza benneteket, melyek a múltban történtek meg. Az álomban a múltban vagytok, de az energiák valóban olyannak tűnnek, mintha azok újra megtörténnének. Aztán felkeltek reggel és azt mondjátok: „Ez nem igazán az, amit egy álomtól reméltem. Így most a fennmaradó negatív energiák velem lesznek egész nap, mert ez az álom olyan valóságos volt. Nem volt szükséges visszamennem és mindent újra éreznem és átélnem.”
Az Akashában egy megfulladás vagy egy kemény halál újra meglátogatása, gyakran annak érdekében történik, hogy végül meghaladjuk azt. Talán az álom egy olyan csatamezőre vitt, ahol életet oltottatok ki, és ez az emlékezet korszakokon át bennetek ragadt. Hirtelen aztán jön az álom, és rettenetesen érzitek magatokat! „Épp most öltem meg valakit, és teljesen átéreztem. Ez a legrosszabb dolog, ami valaha megtörtént velem. Nem lennék rá képes, de megtettem. Érzem.” Aztán megkérdezitek: „Mi a helyénvalósága ennek?” Nos, elmondom én nektek: a lezárása, ami azt jelenti, hogy elmúlt. Ezt jelenti. Tehát, ha olyan valaki vagytok, akinek ilyen álma van, akkor gratulálunk! Ez a dolog működik. A megerősítéseitek meghallgatásra találtak.
Látjátok, hogy hogyan is működik ez a rendszer? Azért kell odamennetek, mert nem akartok szembesülni vele. Még egy álomban is, ahol oda kell mennetek, és az egy pillanatra kényelmetlen, az nem fog fájdalmat okozni. De azokban a pillanatokban az Akasha veletek dolgozik annak érdekében, hogy azt mondja: „Annak érdekében, hogy ezt elhagyjátok, rá kell nézzetek.” Sokan közületek éppen ezt teszik. A „ránézésben” ott a teljes és komplett tisztítás. Nem jön vissza kedveseim. Ez az a hatáskör, amivel ma rendelkeztek, és amiről múlt héten beszéltünk. Sokkalta erőteljesebb, mint korábban.
El tudjátok képzelni, hogy visszamentek, és meglátjátok, hogy kik voltatok és mit teljesítettetek? Gondoljátok, hogy az Akasha feljegyzésekben, a borzalom és a dráma helyett a szépség mérettetik meg? Gondoljátok, hogy a bölcsesség mérettetik meg? Mennyit tanultatok az életöltőkön át? Miként szeretnétek, hogy az manapság elétek kerüljön? A tiétek lenne, mivel megérdemlitek. Megengedi a számotokra, hogy egyik helyről a másikra menjetek, és hogy ne kövessétek el ugyanazokat a hibákat. Azonnal tudnátok, amikor valaki igazat mondana nektek. Amikor reggel felkeltek, érzitek a jóindulatot, ami azt mondja: „Ez egy jó nap. Ez egy jó nap, mert itt vagyok. Ez egy jó nap, mert a bennem lévő megszenteltség látja a Gaiában lévő szentséget. Ez egy jó nap, mert ismerem az őseimet. Ez egy jó nap, mert azok, akik ma érintkeznek velem, szintén érzik ezt.”
Elmondom nektek, hogy mi történt ebben a történetben. Az Akasha feljegyzés a plejádiak magvetése óta veletek van, amikor is elkezdtétek fogadni a megszentelt információt. A kezdetektől fogva ott volt. Nagyon korán elkezdtetek ráébredni a spirituális tudásra. A bolygó öreg lelkei mindig is rendelkeztek vele. Ti vagytok azok, akik ennek az információnak a birtokában vagytok. Ez gyönyörű, egyszerű – és a csillagokból származik. Abból származtok, ami Isten. Isten gyönyörűnek lát benneteket. A teremtő energia, amibe be lettetek avatva – Isten, Szellem, vagy a Teremtő Forrás – annyira felette állt minden tudatosságnak, amit valaha csak láttatok ezen a bolygón, hogy nem is tudtátok meghatározni azt. A tiszta szeretet maga. Tiszta, ragyogó, mindennél fényesebb, amit csak el tudtok képzelni. Az a veletek való együttérzés, ami olyan gyönyörű, hogy amikor visszatértek a fátyol túloldalára, akkor tisztán emlékeztek rá. Megmosakodtok a folyamatosan szóló dal szépségében, ami ráveszi a szíveteket az együtténeklésre. Ez Isten. Nem tudok ennél találóbbat, nagyobbat mondani számotokra. Nem látnátok meg. Nem értenétek meg. Ez hát Isten.
Az emberi lények elkezdtek fejlődni az időben, és megszentelt rendszerekre találtak, így a hittel kötődhettek egymáshoz. Az egyik legelső rendszert, ami ebben a civilizációban kifejlődött, hinduizmusnak nevezitek. Még Indiában is beszéltünk erről, ahol akkor épp első alkalommal fedtünk fel dolgokat. Ez volt az eredeti rendszer-megközelítés. A mindennel való egységet ünnepelte. Viszont egyedi volt ahhoz képest, amivel manapság az országotokban rendelkeztek, mivel a hindu rendszer próféta nélküli volt. Közvetlenül a Forráshoz járult, az olyan hierarchikus emberi rendszerek bevonása nélkül, ahol valakin „keresztül” tudtok rátalálni Istenre. Senkinek sem kellett tennie semmit, hanem csak érezni Isten szépségét a maguk számára. Ez a mindennel való egység elismerése volt, ahogyan még ma is az.
De az Akasha feljegyzés valami mássá fejlődött – itt lép be a karma. A karma az Akasha energiájának egy közvetlen származéka. A dolgok megtörténnek veletek, hogy aztán egy bizonyos módon olyan energiát hozzanak létre, ami arra hív fel benneteket, hogy tisztítsátok meg őket, vagy hogy dolgozzatok együtt velük. Ha pedig nem teszitek, akkor összegyűlik – és kihat a gondolkodástokra. A karmikus rendszer arra hív, hogy tisztítsátok ki azt, amit nem akartatok, és működjetek együtt más entitásokkal (segítőkkel) a hinduizmusban, akik segíthetnek nektek megtisztítani a negativitást. Ezt addig a pontig végezhetitek, ahol már nincs többé karma. Teljesen meg tudjátok azt tisztítani. Egy olyan helyre érhettek így, ahol teljesen megvilágosodhattok, mert többé már nincs karmátok. Az önmagatokon belüli negativitás megtisztításának hite ez, és még ma is létezik.
Nos kedveseim, netán érdekesnek találjátok, hogy ez pontosan az, amit a múlt héten csináltunk? Ez az Akasha megtisztításának a rendszere volt. Azonban, a karma hiányzott a gyakorlatból. Amikor 29 évvel ezelőtt megérkeztem, az egyik első dolog az volt, amit tanítottam nektek, hogy a karma a régi energiában jól működött. Viszont ebben az új energiában, ez többé már nem szükséges. Nincs többé már szükségetek egy olyan energiára, ami hosszasan ott időzik és lökdös benneteket, mint ahogyan azt a karma tette. A ma energiája automatikus karmatisztítással van „felszerelve”, és így többé nem játszik – hacsak ti nem kívánjátok úgy. Mondtuk nektek azt, hogy életetek ezen pontján nem kell, hogy bármilyen energia is taszigáljon benneteket. A jelenlegi spirituális rendszeretekben a karma nem szükséges többé. Ez természetesen ellentmondásos. Ám minden más is az – amit csak elmondunk nektek – ami a nagyon régi energia és a vastag fátyol velejárója volt.
Nézzétek meg, hogy kik is vagytok manapság! Teljes tudással jöttök a bolygóra. Nem kell, hogy ide-oda rángassanak és löködjenek a dolgok annak érdekében, hogy leckéket tanuljatok meg. Túl vagytok ezen. Ugyanakkor „tisztán” is jöttök, készen arra, hogy munkába álljatok. Más dolgokat is el kell végeznetek a karmával való együttműködés mellett. Még ma is vannak olyanok, akik azt mondják: „Mit kell tennem a karmával kapcsolatban?” Még azok után is, hogy átadtam nektek a jó hírt, hogy nem kell aggódnotok miatta. Vannak olyanok, akik természetesen vitatkoznak ezzel. Nopersze anélkül, hogy használnák a jó kis spirituális logikát. Talán itt az ideje megvizsgálni, hogy mit hisztek! Csupán azt akarom, hogy nézzetek magatokra, és mondjátok: „Tényleg szükségem van rá? A spiritualitásom ezen pontján, öreg lélekként ebben az új energiában, ez árt vagy segít nekem? Gátolja az utamat? Vagy felemel?” Aztán pedig döntsétek el ti magatok!
Ami a következőekben történt, az nagyon, de nagyon érdekes. Évezredeken át, egyes rendszerek elkezdték csűrni-csavarni az Akasha és a karma elképzelését. Szeretném bemutatni nektek a bűn emberi fogalmát. Szeretném, ha megértenétek azt a Kryoni kifejezést, amit gyakran használok is: „A rendszer emberiesítése”. Az emberiesítés az a szó, amit akkor használunk, amikor leegyszerűsítitek az összes spirituális rendszer minden részét, hogy az beleférjen az emberi természet keretei közé. Amikor Istent emberiesítitek, akkor Istent emberré teszitek, minden emberi jellemvonással együtt. Ez a régebbi korokban persze, szinte azonnal elkezdődött. Még a bűn előtt, a görögök annyira emberivé tették az isteneiket, hogy azok működésképtelenek lettek. A büntetés mitológiáját mutatták be indulásként, ahogyan egy apa büntetne meg egy gyermeket. Aztán ez csak egyre fokozódott. Ma a modern kultúrátokban olyan az Istenetek, aki csak rátok néz, és a pusztán a viselkedésetek miatt ítél meg benneteket. A bűnt állítólag olyasvalaminek határozzák meg, ami nem tetszik Istennek.
Valamit el kell mondanom nektek, amit ezen a ponton vagy felfogtok, vagy sem: Isten nem ember. Nem létezik olyan elképzelés, hogy „megharagítani” a világegyetem Teremtő Forrását. Az maga a tiszta szeretet. Isten nem úgy „gondolkodik”, mint ahogyan ti. Isten egyáltalán nem „gondolkodik”. Isten „van”. Isten nem rendelkezik olyan tudatossági szerkezetekkel, mint ti. Mi lenne hát a tiszta együttérzés és szeretet tudatossága? Azt el sem tudjátok képzelni.
Még a kezdődő tudatosság sem állna közel ahhoz, amilyen az – meg sem közelíti. Mégis kifejlesztettetek egy ellentmondásos rendszert – Isten gyönyörű szeretetét – és ugyanakkor Istent rossz, működésképtelen apaként. Hadd kérdezzelek meg benneteket újra és újra: fogna bármelyikőtök is egy gyermeket – nem számít, hogy mit is tett – és behajítanátok egy olyan helyre, ahol élve égne az örökkévalóságig? Közületek melyik szülő emelné fel a kezét és mondaná, hogy: „Nos, igen. Véghezvittek pár rossz dolgot. Ez az, amit érdemelnek.” Egy ilyen sincs közületek – egy sincs közületek! Mégis ez az az Isten, akiről a gyermekeiteknek tanítotok – a büntetések és szabályok istene. Ez emberi jellemvonás kedveseim. Gondolkozzatok el hát rajta!
De ami most ennek a mindenre emlékező Akasha feljegyzésnek köszönhetően történt – beleértve ezt az emberiesített istenről szóló tanítást is – az, hogy lett egy új, teljes mértékben az emberek által létrehozott energetikai játékos: a bűntudat. Tehát, az Akasha feljegyzés, ami mindenre emlékszik, elkezdi összeolvasztani ezen rendszereket, és létre fogja hozni a bűntudatot. Így hát, az Akasha feljegyzésetekben sajnáljátok, amit tettetek és amit éreztek. Nos, felébredtek éjszaka, visszaemlékeztek valamire, amit az elmúlt életetekben csináltatok – de most szinte megjárjátok a poklot miatta. Csak rosszabb lett, nem igaz?
Most ott ültök, és nem tudjátok, hogy mit is gondoljatok. „Ha Isten valóságos, akkor Istent megharagítja az, aki vagyok? Volt egy álmom egyik éjjel. Nem vagyok biztos benne, hogy mit jelent, de abban eléggé biztos vagyok, hogy valami rosszat tettem. Emiatt volt az álmom természetesen. Meg lettem büntetve. Félek. Félek, hogy nem csinálom jól a dolgokat, és hogy fizetni fogok emiatt.”
Állj! Úgy hangzik ez, ahogy „az ismert legmagasabb szintű együttérzés” bánna veletek? Nem. Ez pontosan úgy hangzik, mint ahogy az emberek bánnának veletek, és ez így is folytatódik. Van itt egy ellentmondás. Mégcsak értelme sincs annak, hogy eljuttatjátok magatokat egy olyan helyre, ahol félnétek attól, ami bennetek van – ami a legjóindulatúbb, legnagyszerűbb, legszeretetteljesebb dolog, ami valaha csak ott lehet. Belétek lett beszélve ez az elképzelés, a születéstől fogva belétek lett nevelve. Ha úgy gondolkoztok, mint egy ember, akkor ez valószínű is.
Ez lehet, hogy talán sértő néhányatok számára, de nem ez a célom. Kryon célja az, hogy felfedjen és rávilágítson: hogy kinyissa a dobozt, hogy feltárjon egy nagyobb igazságot. Itt van a kijelentés – nincs Isteni ítélkezés. Isten, aki szeretetből teremtett meg benneteket, belétek helyezett egy darabkát magából, ami a lélek, és ezt a lelket sajátjaként szereti. Ti minden dolog Teremtő Forrásának egy darabkája vagytok. A lelketek ugyan egy rejtély a számotokra, de Isten számára nem az.
Hová tart az Akasha ezen evolúciója? Mi fog történni? Itt a jövendölésem: felfedések vannak érkezőben a bolygón. Az együttérzés, és néhány, az előbb elmondott dolog átértelmezése és újraírása érkezőben van. Ez fog hát történni. Tudom, mert láttam már korábban. Azért osztom meg veletek ezt a történetet, hogy megmutassam, honnan is ered néhány jelenlegi elképzelésetek, mivé vált a rendszer, és mi a következő dolog. Figyeljetek! Ezek a csodálatos titkok, melyekkel közületek néhányan szó szerint – lemúriaiakként – az eredeti „tanítás kerekéből” rendelkeztetek, a föld alá kényszerültek, és nem tanították, csak megtartották őket.
Itt van egy másik ellentmondás a számotokra. A titkos társaságok, amiket manapság összeesküvéseknek gondoltok, úgy indultak, mint akik megtartják azon titkokat, amiket Lemúriában tanultatok meg! Ebben az új energiában, elkezdenek hirtelen előbukkanni. Látni fogtok szervezeteket, melyek elkezdik felfedni azt, amit tudnak és amiben hisznek. Ez az információ pedig „kezdetleges metafizika” lesz – a kezdő metafizikáé. El fogtok kezdeni szervezeteket létrehozni önmagatok számára, hogy megtanítsátok ezeket a dolgokat – nyíltan, nem pedig titokban. Figyeljetek ide! Emlékeztetlek benneteket arra, hogy ez az első alkalom a történelemben, hogy képesek vagytok ezt anélkül megtenni, hogy valaki üldözne vagy elhallgattatna, vagy valami még rosszabbat tenne veletek. Még mindig léteznek a kultúráitok könyveiben olyan törvények, amik óvatosságra intenek, és amik szerint nem helyes közvetítőt vagy médiumot hallgatni. Emiatt még mindig vannak olyanok, akik félnek kilépni a szekrényükből a szeretről szóló igazsággal. Szekrényben megbújó megvilágosodók! Nem akarnak előjönni a szekrényből, mert amikor legutóbb megtették, az rettenetes volt. Hát most nem lesz az!
Most hadd adjak át nektek egy másik elképzelést, csupán azért, hogy az már tényleg teljesen összezavarjon benneteket! Ha egy kicsit is többdimenziósabbá fogtok válni kedveseim, akkor most foglalkoznotok kell egy az Akashátokban lévő másfajta tulajdonsággal is. Várjatok készenlétben erre a hírre, miközben visszatekintek egy kicsit! Hadd fedjem fel újra annak az összegzését, hogy mi is vált olyan rosszá ebben az új energiában! A hitrendszerek, amik ezeket a dolgokat nyújtották nektek, a megközelítéseikben elkezdenek megvilágosodottabbá válni. Ezek a vallási rendszerek elkezdik meglátni azt, hogy ez nem összemérhető a szeretettel, amit tanítanak. Néhány tantétel meg fog változni, így lesz értelmük a mesterek eredeti tanításainak. A „teher könnyebbé válik”. A szabályok a korszakokhoz és az évtizedekhez képest kissé meg fognak változni. Újra meg fog történni – a visszatérés ahhoz az eredeti elképzeléshez, hogy Isten ott van minden egyes ember belsejében. Ebben pedig ezen feltételezés tisztelete elsődleges lesz. Nem számít, hogy kik vagytok, vagy hogy miben is hisztek. Ez az, ami közös lesz az emberekben. Ez egy olyan világot indít el, ami ki fogja húzni önmagát arról a helyről oda, ahol többé már nincsen háború. Ez hát az összegzés.
Az új idő a Földön – új Akasha
Képzeljetek el egy vasúti sínpárt! Ezen a sínen vagytok rajta egy szerelvényként, mint emberi lények – egy emberi vonat. Ezen vonat mentén pöfékeltek. Csak előrefelé mehettek a sínen, mivel a vonat nem tud visszafelé vagy fordítva menni. Mindig a jövőbe tart. A sínpár mindig egyenes előttetek, ahogyan a jövőtök is. Ami mögöttetek van, az a múlt – mindaz, amit tettetek. Nos, ez az, ahogyan ezt látjátok.
Ahogy köröztök a földgömbön, ugyanabba a sínbe fogtok belefutni magatok előtt, amin korábban utaztatok. A múltatok az, amire ráfuttok a nyomvonalon! Mi is van pontosan a múltatokban? Az kőbe van vésve, mint az Akasha feljegyzésetek! Az elképzelés a következő. Találkozni fogtok az Akashátokkal a jövőben. Közületek néhányan nem fogják megérteni, hogy mi is ez, és azt fogjátok gondolni, hogy minden, amit csak tettetek megbukott, mert itt van újra. Mások közületek fel fogják ismerni. „Aha, ez egy fraktál az időben. Ott hever a sínen, mert az emlékszik arra, hogy mi is történt. Tehát ahelyett, hogy magamba szívnám, felvenném, és újra meg kellene mindent tennem, inkább megtisztítom, ahogyan haladok. Valójában számítani fogok rá, hogy ott van! Valójában látni fogom és meg is tisztítom azt már jóval azelőtt, mielőtt még feltűnne. Látjátok, számítok arra, amire visszaemlékszem.”
Túl bonyolult ez? Ezek azok a kérdések, amiket csak a jövő fog megválaszolni. Épp most adtam át nektek valami értékes dolgot, tehát nem fogjátok azt gondolni, hogy elbuktatok kedveseim. Mi az új ember? Olyan, aki meghallja ezt, és azt mondja: „Az Akashám többé már nem azért van ott, hogy bosszantson engem, csak a jóindulat van jelen. Fel tudom ismerni, hogy mit tettem, és ki tudom javítani azt, ahogy haladok. Soha nem kell elkövetnem ugyanazokat a hibákat újra, mivel látom azok közeledtét!”
Elmondom nektek azt, hogy vannak olyan dolgok a sínen előttetek, amik fel fognak tűnni, és azt fogjátok gondolni róluk, hogy ez a múlt visszatérése – de nem így van! Ezek valami olyasmik, amikre bölcsebben fogtok rátekinteni, és azt mondjátok: „Felismerem ezt, ez a régi energia. Távozz tőlem! Nem megyünk át ezen megint.”
„Kryon, eljön majd az idő, amikor minden Akashánkat meg tudjuk tisztítani, beleértve azt is, ami előttünk van a sínen? Ez olyan Akasha tisztítás, ami a múltra, a jelenre és a jövőre is vonatkozna.” Ez sokkal bonyolultabb, és ez csakugyan már a következő lépés. Azért beszélek erről, hogy ne lepődjetek majd meg. Lesznek olyan érkező folyamatok, amik segíteni fognak nektek. De ahogy megértitek mindezt – amikor elér az hozzátok, akkor nem lesztek összezavarodva. Nem fogjátok azt gondolni, hogy valami rosszat tettetek. Nem fogtok visszatérni a bűntudathoz. Helyette rá fogtok nézni, és azt mondjátok: „Kryon azt mondta, hogy ez itt volt, és itt is van. A sötétség mindig hagyja, hogy azt gondoljátok: fölétek kerekedik. Egyszer megtette, de többé már nem fogja.” Aztán felnevethettek, és gyorsan el fog tűnni, amint felismeritek, hogy mi is az valójában. Ez egy olyan múltbeli, régi karmikus energia, ami a vonatotok előtt van, és amit már megtisztítottatok. Ezért ez egy fantom. Még el is neveztük ezt. Óvakodjatok a „karma fantomjától!” Óvakodjatok az „Akasha fantomjától!” Csak emlékezzetek erre az üzenetre, és nevezzétek annak, ami!
Ez egy eléggé összetett közvetítésnek bizonyult. Valami olyasmi, amit lehet, hogy majd meg akartok hallgatni (vagy el akartok olvasni) újra és újra. Valami, amit újra át akartok nézni, csak hogy halljátok ezeket a szavakat. Azon vagyok, hogy befejezzem. A „láthatatlanok” még mindig itt vannak. Azt szeretném, ha megéreznétek őket egy pillanatra – hogy milyen örömmel gratulálnak nektek! Ha átölelhetnének a karjaikkal titeket, akkor érezhetnétek csak igazán. Annyi szeretetet éreznétek. Aztán átadnának egy üzenetet a számotokra, és azt mondanák: „Ne féljetek a jövőtől! Hajítsátok félre a régi félelmeket. A múlt nem tér soha többé már vissza. Ez egy vadonatúj ösvény, egy olyan, amit sohasem tapostatok azelőtt – egy előrejelzések nélküli. Olyan síneket fogtok lefektetni, amik soha, sehol nem voltak lerakva még korábban. Ez hát az a valódi jövő, ami eljön a számotokra.”
http://www.kryon.hu/2018.03.10.php